b'\n_START_ARTICLE_\n84. domobranska pje\xc5\xa1a\xc4\x8dka brigada\n_START_SECTION_\nRatni put\n_START_PARAGRAPH_\n_NEWLINE_\xc4\x8citav rat brigada je provela u sastavu 42. domobranske pje\xc5\xa1a\xc4\x8dke divizije. To je jedna od najpoznatijih vojnih postrojba hrvatske ratne pro\xc5\xa1losti. Svoj ratni put po\xc4\x8dela je na srbijanskom rati\xc5\xa1tu, u Srijemu, kao dio snaga prvog udara. Kasnije sudjeluje u bitkama na Ceru i Kolubari. Posebno se istaknula 1915. prilikom zauzimanja Crne Gore, a zatim je 24. sije\xc4\x8dnja 1915. upu\xc4\x87ena u Galiciju. U lipnju 1916., kad se pod Lukom \xc5\xa0njari\xc4\x87em za Brusilovljeve ofenzive divizija raspala i pretrpjela strahovite gubitke, osobito je stradala 84. brigada. Brigada je skoro potpuno uni\xc5\xa1tena, a njeni ostatci iz 27. i 28. domobranske pukovnije su uklju\xc4\x8deni u 83. brigadu. Sve do studenog 1916. svaka pukovnija u sastavu brigade je imala jednu umjesto \xc4\x8detiri bojne, \xc5\xa1to svjedo\xc4\x8di o te\xc5\xa1kim gubicima. Po\xc4\x8detkom 1918. godine bila je preba\xc4\x8dena na talijansko rati\xc5\xa1te, gdje ostaje do kraja rata.'